open-index/open-wikipedia-markdown huggingface dataset:
Clutch

:*For det amerikanske rockebandet, se [[Clutch (band)]]*
:*Clutch er også en type dameveske, se [[Veske#Typer]]*

En **kobling** er en mekanisk eller hydraulisk friksjonskobling som gjør at en roterende del kan frikobles fra en annen. Slike koblinger finnes i drivverket på motorkjøretøyer, der de sitter mellom motoren og girkassen, og brukes for å skifte gir. Koblinger kalles også **clutch** (engelsk opprinnelse med betydning «klo, hånd som griper noe og holder det fast») noen ganger skrevet med den fornorskede stavemåten **kløtsj**. 

Koblinger finnes både på manuelle og automatiske girkasser, på automatiske kalles den dreiemomentomformer, på kjøretøyer med manuelle girkasser styres koblingen mekanisk eller elektronisk av sjåføren.

De fleste bilkoblinger med manuell girkasse opereres med en pedal, som da kalles *clutchpedal*. De fleste konvensjonelle koblinger består av en eller flere friksjonsplater som holdes mot svinghjulet med fjærer. Koblingen kan være «våt» eller «tørr»; hvis den er våt ligger den i en væske som kjøler den ned og frakter bort urenheter.

## Se også
*Klokobling, en type kløtsj
*Synkronringer (*synchromesh*), en mekanisme bestående av ringer brukt for å tilpasse hastigheter under giring med synkroniserte girkasser

## Referanser


## Eksterne lenker
* HowStuffWorks.com – koblingen på en bil
Niels Simonsen Glostrup

**Niels Simonsen Glostrup** (død 6. januar 1639) var den syvende lutherske biskop i Oslo (fra 1624: Christiania).

Niels Glostrup var født i en liten by ved navn Glostrup i nærheten av København, hvor hans far, Simon Jensen, var prest. Han forekommer 1604 som student og 1608 som respondens ved en disputas, som professor Hans Jensen Alanus holdt ved universitetet. Deretter reiste han utenlands. 1609 var han således i Wittenberg. 1612 tok han magistergraden i København og ble samme år sogneprest i Køge. 1616 ble han sogneprest i Helsingør, hvor han kun ble en kort tid, da han allerede 6. juni 1617 ble utnevnt til biskop i Oslo. Her utfylte han sin plass godt, var ivrig for ungdommens undervisning og for sedelig orden og gjorde seg så yndet i stiftet, at han i motsetning til sin forgjenger Niels Clausen Senning ble kalt «den gode bisp». 1636 innviet han gymnasiet i Christiania og søkte å skaffe dyktige lærere hit.

Han var svoger til Oluf Boesen, som da han ble syk i 1638 bistod ham i utførelsen av embedspliktene og etter hans død det følgende år etterfulgte ham som biskop.

## Kilder
* (no) [S[tian]. H[erlofsen]. Finne-Grønn](https://no.wikipedia.org/wiki/S._H._Finne-Gr%C3%B8nn), “Glostrup, Nils Simonssøn”, I: *Norsk biografisk leksikon, bind IV: Fabricius - Grodtschilling*.  Kristiania, H. Aschehoug forlag, 1929, s. 8
* (da) [H[olger]. F[rederik]. Rørdam](https://no.wikipedia.org/wiki/Holger_R%C3%B8rdam), “Glostrup, Niels Simonsen”.  I:  *Dansk Biografisk Lexikon, Tillige Omfattende, Norge for Tidsrummet 1537-1814, VI. Bind, Aaberg-Beaumelle*. København, Gyldendalske boghandels, 1887), s. 109 på Prosjekt Runeberg

## Eksterne lenker
* (no) Niels Simonsen Glostrup, Portrett på DigitaltMuseum av Norsk Folkemuseum
* (no) «Nils Simonssøn Glostrup», på den elektroniske versjonen av *[[Norsk biografisk leksikon]]* (NBL)
* (no) «Nils Simonssøn Glostrup» på den elektroniske versjonen av *[[Store norske leksikon]]* (SNL)
Gavlfjorden

**Gavlfjorden** er et sund i Vesterålen som skiller Andøya i øst fra Langøya, Gisløya, Meløya og flere andre øyer i vest. Sør for Gavlfjorden skiller Sortlandssundet Langøya og Hinnøya, og nordøst for Gavlfjorden skiller Risøysundet Andøya og Hinnøya.

Gavlfjorden fungerer som nødhavn for lasteskip i dårlig vær. Ordføreren i Øksnes tok i 2003 til orde for å etablere en offisiell internasjonal nødhavn i Gavlfjorden.

## Referanser




## Eksterne lenker
*  Andøy Historielag med omtale av gårdene langs Gavlfjorden (1)
*  Andøy Historielag med omtale av gårdene langs Gavlfjorden (2)
*  Andøy Historielag med foredrag rundt Gavlfjorden
Tone Aanderaa

**Tone Aanderaa** (født 1957 i Bergen) er en billedkunstner bosatt i Belgia.

Utdannet ved Pratt Institute, New York (Bachelor of Fine Arts 1987, Master of Fine Arts 1989)
Bildene hennes er bl.a. brukt som gjennomgangstema på musikkgruppen Secret Gardens hjemmesider.

Separatutstillinger ved bl.a. Hardanger Folkemuseum, Galerie Unique, Galleri Parken, Higgins Hall (Brooklyn).
Aanderaa har deltatt på bl.a. Høstutstillingen, Vestlandsutstillingen, Nordisk Teckningstriennal, Galleri LML, Gregg Galleries (New York), Nordic Heritage Museum (Seattle), St. Olaf College (Minnesota).
Innkjøpt av bl.a. Art Without Walls (New York), Brooklyn Hospital, Troll A-plattformen, Voss Fylkessjukehus, Eide Omsorgshjem.

Gruppe- og kollektivutstillinger inkluderer bl.a. Høstutstillingen, Vestlandsutstillingen, Nordisk Teckningstriennal, Bergen Kunstforening, m.m.

Utsmykning
Eide omsorgshjem i Odda, Fylkessjukehuset på Voss, Brooklyn Hospital, Gateway National Park, New York.

## Referanser


## Bibliografi
* 2004, *Det store puslespillet*, Eide forlag

## Eksterne lenker
* 
*  toneaanderaa.blogspot.com
*  Harding puls
Yamoussoukro

**Yammoussoukro** er den administrative hovedstaden i Elfenbenskysten og har et innbyggertall på 355&nbsp;000. Byen ligger 240&nbsp;km nord for Abidjan.

## Historie
Høvding Yamousso, niesen til Kouassi N'Go, styrte landsbyen N'Gokro under den franske koloniseringen. Da var innbyggertallet 457 og landsbyen var en av 129 akouélandsbyer.

Diplomatiske og kommersielle forbindelser ble opprettet, men i 1909, på ordre fra høvdingen av Djamalbo, gjorde akouéene opprør mot administrasjonen. Bonzi stasjonen, syv kilometer fra Yamoussoukro ved Bouafléveien ble satt fyr på. Den franske administratoren, Simon Maurice, kom levende fra det takket være velvilje fra Kouassi N'Go. Denne tidligere lederen hadde stor respekt blant akouéene og fikk dem fra å starte en krig som kunne endt i katastrofe.

Da situasjonen hadde normalisert seg syntes Simon Maurice at Bonzi fremdeles var utrygg og bestemte at den franske militærstasjonen skulle flyttes til Yamoussoukro i stedet. Til ære for Kouassi N'Go bygde den franske administrasjonen en pyramide. Til ære for Yamousso ble N'Gokro nå kalt Yamoussoukro.

I 1919 ble administrasjonen flyttet vekk fra Yamoussoukro og Félix Houphouët-Boigny ble leder for landsbyen i 1939. I en lang periode havnet den lille jordbrukslandsbyen i skyggen. Men etter krigen da African Agricultural Trade Union ble opprettet og hadde den første konferansen i Yamoussoukro, begynte byen å snike seg ut av skyggene igjen selv om utviklingen ikke tok til for alvor før etter frigjøringen av Elfenbenskysten i 1964.

### Hovedstad
Etter at Houphouët-Boigny ble president hadde han en drøm om å gjøre den lille byen til landets hovedstad, noe som ble offisielt i 1983. Den ble dermed landets fjerde hovedstad i løpet av et århundre etter Grand Bassam (1893), Bingerville (1900) og Abidjan (1933). Storslåtte byggeprosjekter ble gjennomført, deriblant presidentpalasset, Félix Houphouët-Boigny stiftelse for fredsforskning og kanskje først og fremst Basilique Notre-Dame de la Paix, verdens største kirke og sterk inspirert av Petersdomen i Roma. Likevel har for eksempel de fleste land valgt å ha sine ambassader i de-facto hovedstaden Abidjan.

I forbindelse med borgerkrigen i 2004  ble den 6. november Yamoussoukros flyplass angrepet av franske militære etter at et fly fra FNs fredsstyrker ble angrepet av ett fly fra flyplassen. Ni franskmenn og en amerikaner ble drept i angrepet. To Sukhoi Su-25-fly og flere Mil Mi-24-helikoptre ble ødelagt under angrepet av flyplassen. Dette utgjorde mesteparten av Elfenbenskystens flyvåpen. Etter angrepet ble franske tropper mål for opprørere.

## Galleri

Rue Yamoussoukro.jpg|Gate i Yamoussoukro (Rue Yamoussoukro) 
Yamoussoukro.jpg|Marked i Yamoussoukro


## Severdigheter
* Verdens største kirke, Basilique Notre-Dame de la Paix, som ble innvidd av Pave Johannes Paul II den 10. september 1990.
* Kossoudemningen
* Institut national polytechnique Félix Houphouët-Boigny
* Andre: Protestantkirken, moskeen, Palais des Hôtes og flyplassen, som er en av to i Afrika som er stor nok for en Concorde.

## Eksterne lenker
*
Lielupe

**Lielupe** (latvisk: *stor elv*, tysk: *Kurländische Aa* eller *Kurische Aa*) er en elv i Latvia.

Lengden er 119&nbsp;km (310&nbsp;km sammen med Mēmele).  Overflaten er &nbsp;km².

Lielupe starter hvor elvene Mēmele og Mūsa møtes.  Ved enden renner den parallelt med kystlinjen i Rigabukten.  Byen Jūrmala ligger mellom elva og sjøen.

Lielupe er farbar opp 100&nbsp;km.

## Eksterne lenker
*
Sortland Orienteringslag

**Sortland Orienteringslag (Sortland O-lag)** er en orienteringsklubb på Sortland i Vesterålen. Den ble stiftet 11. desember 1975. Sortland orienteringslag tilhører Troms orienteringskrets. Klubben arrangerer treninger og O-løp hver tirsdag. Turorientering er også viktig del av klubbens aktiviteter. Medlemmer i klubben har deltatt i konkurranser ellers i nordre Nordland og Sør-Troms.

I 1993 arrangerte Sortland Orienteringslag NM for junior i området ved Jennestad.

Klubbens draktfarger er grønt med gule og røde markeringer.

## Kart
* Sortlandsmarka (1991) (med Sortland sentrum) (1:10 000)
* Hornet (1993) (Jennestad/Frøskeland/Holmstad) (1:15 000)
* Blokken (1996) (Blokken/Djupfjorden) (1:10 000)
* Strand (1999) (skolekart) (1:7500)
* Sigerfjord (1999) (skolekart) (1:7500)
* Elvenesdalen (2002) (1:10 000)
* Bømarka (2002) (1:10 000)

## Tidligere kart
* Jennestadmarka (1979) (1:15 000)
* Sortlandsmarka (1980) (1:15 000)
* Bømarka (1982) (med Elvenesdalen) (1:15 000)
* Hornet (1985) (1:15 000)
* Sortlandsmarka (1988) (samme som senere kart, men uten sentrum) (1:10 000)

## Eksterne lenker
*
Black Rebel Motorcycle Club

**Black Rebel Motorcycle Club** (forkortet **BRMC**) er et rockeband fra San Francisco, California. Bandet ble startet i 1998, og har hentet navnet sitt fra filmen *[[The Wild One (Film)|The Wild One]]* (1953).

Bandets første album, det selvtitulerte *[[Black Rebel Motorcycle Club (album)|Black Rebel Motorcycle Club]]*, kom ut samtidig som den nye rockebølgen startet, med band som The Strokes og The White Stripes, og de ble svært populære. Andrealbumet gjorde ikke like stor suksess, og på tredjealbumet endret bandet stilen litt fra støyrock til folkrock.

Bandet har spilt fire ganger i Norge, under Norwegian Wood i 2002, året etter på Rockefeller Music Hall, i 2005 på John Dee og på Quartfestivalen i 2007.

## Bandmedlemmer
* Peter Hayes (vokal, gitar, bass)
* Robert Levon Been (vokal, bass, gitar) – brukte pseudonymet *Robert Turner* på de to første albumene.
* Leah Shapiro (trommer, perkusjon)
### Tidligere medlemmer
* Nick Jago (trommer, 1998-2004, 2005-2008)

## Diskografi
* *[[Black Rebel Motorcycle Club (album)|Black Rebel Motorcycle Club]]* (2001)
* *[[Take Them On, On Your Own]]* (2003)
* *[[Howl (album)|Howl]]* (2005)
* Baby 81 (2007)
* *[[The Effects of 333]]* (2008)
* *Live* (2009)
* *[[Beat the Devil's Tattoo]]* (2010)
* Specter at the Feast (2013)

## Eksterne lenker
* 
* 
* 
*
Vredens krig

**Vredens krig** var det siste, store slaget mot Morgoth og det største i hele det første tidevervet, og fant sted i J.R.R. Tolkiens fantasiverden Midgard.

## Slaget
500 år inn i det første tidevervet hadde Morgoth blitt mektig og uutfordret i Midgard, ikke minst på grunn av angrepene mot noldoene. Sjømannen Eärendil (faren til Elrond og Elros) dro sin vei i sin søken etter Valinor med én av silmarillene, for å på vegne av de to folkeslagene i Midgard: alvene og menn, be valaene om støtte alvene og menneskene som bodde i Midgard.

Valaene ble rørt av Ëarendils tale, og sammen med Vanyar og de gjenværende noldoene i Aman, reiste de til Midgard med en så stor krigsmakt at ingen hær kunne måle seg med den. Teleri-alvene som bodde i Aqualondë gav valaene mulighet til å bruke skipene sine, i minnet om at deres folk engang ble drept av Morgoths orker.

Amans hær marsjerte over Beleriand og brakte sammen med Morgoths fryktelige hærer midt på slagmarken på Anfauglith.
Valaene knuste Morgoths hærer, orkene forgikk som brennende gress, og nesten alle Balrogene ble utryddet. Mens de tre menneskeslektene og edain kjempet sammen med valaene, kjempet menn fra øst for Morgoth og ble enten knust eller flyktet tilbake til sine egne land.

Da Morgoth innså at enden var nær gjorde han et siste, desperat forsøk og slapp ut de bevingende drakene som aldri før var blitt sett, og de slo valaenes hær med en så stor frykt at de ble drevet tilbake.

I det øyeblikket ankom Ëarendil i skipet Vingilot sammen med Manwës ørner, og det sto et slag i luften hele dagen. Ëarendil selv kastet Ancalagon, den svarte lederdraken, ned på tårnene i Thangorodrim.

Morgoth ble omsider endelig fanget i den dypeste av sine kjellere i Angband, og han ble bundet fast med den gamle lenken Againor, og de to silmarillene som ennå var i hans varetekt ble tatt fra ham av Eönwë. Jernkronen hans ble hamret fast som en lenke rundt halsen hans, og ble deretter ble han kastet inn i evigheten – et sted han er ment å bli helt til det siste slag og dommens dag.

## Etterspill
Krigens herjinger var grusomme: det meste av alt land vest for Ered Luin var lagt øde og ble spist opp av havet. De gjenværende alvene ble bedt av Eönwë om å returnere med ham til Amans land, og de fleste reiste mot vest mens noen avslo tilbudet og reiste heller mot øst der de ble herrer av de gjenværende Eldaene eller de alvene som fremdeles hadde slått seg til ro i øst, silvan-alvene. Galadriel, Celeborn og Elrond var noen av disse.
Sløverfjordtunnelen

**Sløverfjordtunnelen** er en undersjøisk veitunnel som går under Sløverfjorden øst for Fiskebøl i Hadsel kommune i Nordland. Tunnelen går mellom den lille Årnøya i Sløverfjorden og odden Svartgalten på østsiden av fjorden og er 3&nbsp;337 meter lang. På det dypeste når tunnelen 112 meter under havoverflata. Tunnelen ble tatt i bruk 19. desember 1997 da Lofast-etappen mellom Fiskebøl og Myrland ble åpnet. Største stigning er 8&nbsp;%.

Da Lofotens fastlandsforbindelse («Lofast») ble åpnet 1. desember 2007, ble Sløverfjordtunnelen en del av E10.

I et av sine sykkelturforslag karakterisererer Vesterålen Friluftsråd Sløverfjordtunnelen som «bratt, men lys og oversiktlig, med et godt avtrekkssystem».

## Se også
*Veitunneler i Norge
*Undersjøiske veitunneler i Norge

## Referanser


## Eksterne lenker
* The World's Longest Tunnel Page 
* The World's Longest Tunnel Page – Liste over undersjøiske tunneler i Norge
Niels Clausen Senning

**Niels Clausen Senning** (født ca. 1580 i Helsingør, død 4. januar 1617) var biskop av Oslo fra 1608 til sin død. Han er husket som en strengt luthersk biskop.

Niels Sennings herkomst kjennes ikke. Mens han oppholdt seg i Orléans som hovmester for Christoffer Ulfeldt, Arild Huitfeldts søstersønn, fikk han 1602 stillingen som sogneprest til Vor Frue Kirke i København; etter hjemkomsten tok han samme år magistergraden. Hans virksomhet her ble kun kortvarig, i det han 22. januar 1608 ble utnevnt til biskop over Oslo og Hammer stift. Som biskop ble han kjent for den iver og bestemthet han opptrådte med overfor noen av stiftets prester, som mistenktes for å være katolikker. Han utvirket at de ble innstevnet til herredagen i Skien 1613, hvor Niels Senning i nærværelse av kongen selv og alle landets biskoper forhørte dem i tre dager, før de ble dømt til embetsforlatelse og landflyktighet. I det hele gjør Niels Senning inntrykk av å ha vært en kraftig og virksom, men også myndig og visstnok lite omgjengelig mann; i gamle opptegnelser benevnes han endog «den onde biskop». Forholdet mellom ham og hans domkapittel var ikke alltid det beste. 5. oktober 1606 ble han gift i København med biskop Peder Vinstrups datter Elline (død 1622).

## Referanser


## Kilder
**Dansk biografisk Lexikon*
*Artikkel av Terje Bratberg i Norsk biografisk leksikon
Dâmbovița (elv)

Elven **Dâmbovița** (kan også staves *Dîmbovița*) renner gjennom Romania fra dets kilde Făgăraș-fjellene, hvorfra den renner sydover og krysser București og møter elven Argeș 258 kilometer fra starten.

Dâmbovița județ er oppkalt etter denne elven.
Skattefogd

**Skattefogden** var en statlig tjenestemann som i Norge fram til 1. januar 2008 hadde ansvar for å kreve inn merverdiavgift, arveavgift og noen andre statlige krav i sitt fylke (bortsett fra Oslo og Akershus, som hadde felles skattefogdkontor fra 1992). Skattefogden fastsatte også avgift på arv eller gave. Skattefogden skulle også føre kontroll med kemnerne (skatteoppkreverene) for å sikre at disse krevde inn de skatter og avgifter som var foreskrevet. I «nynorskfylkene» Rogaland, Hordaland, Sogn og Fjordane og Møre og Romsdal het skattefogden *skattefuten*. I forbindelse med en større omorganisering av Skatteetaten inngår fra 1. januar 2008 oppgavene til skattefogdkontorene i skattekontorene.

## Se også
*Fogd

## Referanser
Bidragsfogd

En **bidragsfogd** er en offentlig tjenestemann som etter lov 9. desember 1955 tar seg av innkreving av underholdsbidrag m.m. Bidragsfogden plikter også etter barneloven av 1981 å finne opplysninger som skal ligge til grunn for fastsettelse av bidragene når barnets mor ikke er gift. Bidrag skulle også beregnes dersom barna var under kommunal omsorg. Idag er det som regel de kommunale trygdekontorene som fungerer som bidragsfogder.

Bidragsfogden sørget for innkreving av økonomiske bidrag til eneforsørger eller fraskilt ektefelle med barn. Bidraget er som oftest fastsatt av det offentlige, og utbetales til den av foreldrene som har hovedomsorgen. Den som betaler er bidragspliktig, den som mottar er bidragsberettiget. For inntil nylig var det så godt som uten unntak mor som var bidragsberettiget mens far var bidragspliktig.

## Historie
Det ble tidlig lovbestemt at det skulle betales bidrag for barn født utenfor ekteskap eller ved skilsmisse. Så tidlig som 1. august 1821 kom den første bidragsloven "*Lov, angaaende Underholdningspenge for Børn, som enten ere avlede udenfor Ægteskab, eller hvis Forældre ere separerede.*" Inndrivelsen kunne skje med trekk i lønn eller ved utpanting. Den 6. juli 1892 fikk vi "*Lov om underholdsningsbidrag til Børn, hvis forældre ikke har indgaaet Ægteskap med hinanden*." Innkreving for byenes vedkommende ble lagt til underfogderiet, senere kalt byfogden. Denne var underlagt amtmannen (fylkesmannen) og Justisdepartementet. I distriktene var det lensmannen som sørget for innkreving. 

10. april 1915 fikk vi et sett nye lover som har fått fellesbetegnelsen De Castbergske barnelover som alle bærer i seg krav om at begge foreldre skal bidra til oppfostring av sine barn. I 1992 ble Bidragsfogden nedlagt og arbeidet med bidragsfastsettelse og regulering av bidrag ble altså overført til (NAV), og betalingsinnkrevingen til Statens innkrevingssentral.

Inntil 1992 var bidragsfogden under kommunal administrasjon. Etter den tid er saksbehandlingen overført til trygdeetaten, senere Arbeids- og velferdsforvaltningen (NAV). Statens innkrevingssentral er ansvarlig for regnskapsoppfølgingen og innkreving av utestående fordringer. 
Bidragsbetaling, de økonomiske forhold mellom et barns biologiske foreldre etter samlivsbrudd og det felles ansvaret foreldre generelt har overfor sine barn til de er voksne (18 år), reguleres av et helt sett av lover. Noen lover regulerer betalingsformer og beløp, andre hvilke forpliktelser foreldre har overfor barna og noen hvordan offentlige midler skal falle barna tilgode. 
 
Byarkivene kan oppbevare arkiver etter Bidragsfogden. Bidragssaker som er opprettet etter 1992 er statlige og avleveres Statsarkivene.

## Eksterne lenker
* Bidragsfogd - oppslagsverket oVe, artikkel av Marit Haugland, Bergen Byarkiv.
Luftbårne styrker

**Luftbårne styrker** eller **Luftlandestyrker** består av soldater og krigsmateriell som transporteres med luftfartøy og kan landsettes bak fiendens linjer ved hjelp av fallskjerm, glidefly, helikopter eller lignende transportmidler. Denne evnen gjør det mulig å sette inn styrker nesten hvor som helst, uten forvarsel. Hvor store styrkene kan være, avhenger hovedsakelig av tilgjengelige luftfartøy og deres kapasitet; med nok ressurser kan en stor styrke bruke overraskelsesmomentet til å operere effektivt i løpet av kort tid, en taktikk kjent som vertikal omfatning.

Under andre verdenskrig var Vyazma-luftlandeoperasjonen, gjennomført av det sovjetiske 4. Luftlandekorps, den største luftlandsettingen. Til tross for sin skala, endte operasjonen uten suksess.

Luftbårne styrker har som regel begrensede forsyninger og utstyr til langvarig kamp og er derfor bedre egnet til å etablere et brohode enn til å holde et område over tid. Fallskjermoperasjoner er dessuten svært sårbare for dårlige værforhold. Utviklingen innen helikopterteknologi etter andre verdenskrig har gitt større fleksibilitet for luftbårne operasjoner, og helikopterbaserte luftlandinger har i stor grad tatt over for omfattende fallskjermslipp. Likevel opprettholder mange hærer betydelige fallskjermavdelinger.

## Luftbårne troppearter
Luftbårne styrker kan inndeles i fem hovedkategorier:
* *Luftmobile styrker* («airmobile forces», også kalt «air cavalry»): Tropper som bruker helikoptre til å forflytte seg på slagmarken.
* *Luftstormtropper* («air assault forces»): Enheter som kombinerer bakketropper og luftfartøyer (ofte kamphelikoptre) for å utføre offensive operasjoner.
* *Lufttransportable styrker* («airportable forces»): Utstyr og materiell tilpasset lufttransport, enten internt eller eksternt, og som raskt kan demonteres og settes sammen av avdelingen selv.
* *Luftlandingsstyrker* («airlanding forces»): Styrker som settes inn bak fiendens linjer med glidefly, egnet for å lande større grupper i én operasjon.
* *Flybårne styrker* («airborne forces»): Fallskjermtropper, soldater som slippes i fallskjerm fra fly for å lande på utvalgte strategiske punkter.

## Begreper i russiske luftlandestyrker
*Luftlande-element* (russisk: «Воздушно-десантные») er en fellesbetegnelse for to typer manøverelementer: fallskjermlande- og stormlande-enheter. En divisjon der fallskjermlande-elementer dominerer, betegnes som en luftlandedivisjon, mens en divisjon med flest stormlande-elementer kalles en stormlandedivisjon.
* *Fallskjermlande-element* (russisk: «Парашютно-десантный»): Enheter som Fallskjermlandebataljonen i Russland hører til denne kategorien. Disse kan slippe størsteparten av styrken, inkludert soldater og viktig materiell, direkte med fallskjerm, og er dermed ikke avhengige av en flyplass i nærheten av operasjonsområdet.
* *Stormlande-element* (russisk: «Десантно-штурмовой»): Enheter som Stormlandebataljonen i Russland er eksempler på stormlande-elementer. Disse krever at mesteparten av soldatene og materiellet landsettes på en flyplass i nærheten av operasjonsområdet.

## Se også
*Fallskjermsoldat
*Luftlandsetting

## Referanser
D-dag

**D-dag** (fra engelsk *D-day*) er et militært uttrykk som kan spores tilbake til første verdenskrig. Det blir brukt i forbindelse med planleggingen av spesifikke, større militære operasjoner. *D-dag* og *[[klokken-H|klokken H]]* er starttidspunkt i planen. Planen blir utarbeidet lenge før aktuell dato blir bestemt. D-dag er således den dagen da angrepet eller den militære operasjonen settes i gang.

## Betydning
*D*-en i *D-dag* betyr i seg selv ingenting, men er en forkortelse av det påfølgende *dag*, og kan således leses som *Day-day*, eller *Dagen-dagen*. I overført betydning kan dette tolkes som «dagen det skal skje», og er med andre ord en pleonasme. Da D-dag er selve dagen operasjonen finner sted, blir etterfølgende dager kalt *D + 1*, *D + 2* osv., mens de foregående dagene blir kalt *D – 1*, *D – 2*. Selve klokkeslettet som operasjonen skal finne sted blir kalt *klokken-H* (engelsk: *H-hour*) og har samme opprinnelse som D-dag (*Timen-timen*). Minutter før klokken-H blir kalt *H – 30* og etter *H + 30* osv.  

Ordet D-dag vil for alltid være knyttet til de vest-alliertes invasjon i Normandie 6. juni 1944, Operasjon Neptune (også referert til som Operasjon Overlord). Dette med rette, fordi denne operasjonen var den største og viktigste amfibie-landgang under andre verdenskrig og gjorde at begrepet ble allment kjent. Derfor er det ikke galt å omtale denne hendelsen som D-dagen. Men dette gjorde også at militære planleggere i ettertid har vegret seg for å bruke uttrykket.

## Historikk
Den eldste bruken av begrepet D-dag av en hær som *U.S. Army Center of Military History* og *Oxford English Dictionary* har vært i stand til å finne var under den første verdenskrig: dens første registrerte bruk var i Field *Order Number 9* (feltrekkefølge nummer 9), Første armé, American Expeditionary Force, datert 7. september 1918: «Den første hæren vil angripe ved H-time på D-dagen med det formål å tvinge fram evakueringen av St. Mihiel fremtredende.»

D-dagen for invasjonen i Normandie av de allierte var opprinnelig satt til 5. juni 1944, men dårlig vær og tung sjø fikk den amerikanske hærens general Dwight D. Eisenhower til å utsette til 6. juni, og denne datoen har blitt populært referert til siden av kort tittel «D-dag». På grunn av konnotasjonen med invasjonen av Normandie, unngikk planleggere av senere militære operasjoner noen ganger begrepet for å forhindre forvirring. For eksempel begynte Douglas MacArthurs invasjon av Leyte på «A-Day», og invasjonen av Okinawa begynte på «L-Day». De alliertes foreslåtte invasjoner av Japan ville ha begynt på «X-Day» (på Kyushu, planlagt til november 1945) og «Y-Day» (på Honshu, planlagt til mars 1946).

I dag blir begrepet også brukt i sivile sammenhenger, da gjerne i forbindelse med et større prosjekt.

## Referanser


## Eksterne lenker

* US Army FAQ: What does the "D" signify in D-Day, and the "H" signify in H-Hour?
* DOD Dictionary of Military and Associated Terms, se under «T», «Times»
* The National D-Day Museum, New Orleans – America's National World War II Museum
Fordampning

**Fordampning** eller **evaporasjon** (fra latin *evaporatio*) er den prosessen hvorved et stoff i væskeform mottar nok energi til å gå over i gassform. En høy konsentrasjon av det fordampende stoffet i den omkringliggende gassen bremser fordampningen betydelig, for eksempel når fuktighet påvirker hastigheten på fordampning til vannet.

Den energien som væsken mottar under fordampning går med til å gi atomer eller molekyler den bevegelsen som trengs for å unnslippe overflata. Det definerer væskens fordampningsvarme. Når molekylene i væsken kolliderer, overfører de energi til hverandre basert på hvordan de kolliderer. Når et molekyl nær overflaten absorberer nok energi til å overvinne damptrykket, vil det unnslippe og gå inn i luften rundt som en gass. Under fordampningen er det således de molekylene som beveger seg raskest (og som har den høyeste temperaturen) som unnslipper. Dermed går gjennomsnittshastigheten for de resterende molekylene ned, og væsken avkjøles. Det kan erfares når en kommer ut av dusjen og fordampningen gir en avkjølende virkning på huden.

Hvis fordampning finner sted i et lukket kammer, vil de molekylene som unnslipper hope seg opp over væsken. Det dannes en gass over væskeoverflaten, og en toveis utveksling av molekyler mellom gass og væske kommer i stand. Hvis energi stadig tilføres slik at temperaturen øker, stiger damptrykket til gassen. Når utvekslingen av molekyler mellom gass og væske er nådd en likevekt, sies gassen å være «mettet». Trykket til gassen varierer derfor med temperaturen og er gitt ved Clausius-Clapeyron-ligningen.

En væske vil koke når dens damptrykk er lik lufttrykket. Da damptrykket avtar med temperaturen, vil en væske ha lavere kokepunkt på et sted hvor lufttrykket er lavere, for eksempel på fjellet.

Fordampning kan brukes til å skille stoff i en blanding fra hverandre. Oppvarming av blandingen fører til at de mer flyktige komponentene (for eksempel vann) fordamper og etterlater en mindre flyktig rest.

Den motsatte prosessen, altså at damp går over til væske, kalles kondensasjon. Fordampning kan også skje fra et fast stoff, og kalles da sublimasjon.

Destillasjon foregår ved å fordampe og deretter kondensere væske.

## Referanser


## Eksterne lenker
*
Andreas Cappelen

**Andreas Zeier Cappelen** (født 31. januar 1915 på Vang i Hedmark, død 2. september 2008 i Stavanger) var en norsk jurist og politiker (Ap). Cappelen var statsråd i til sammen nesten ti år i fire regjeringer. Cappelen var justis- og politiminister i Nordlis regjering, utenriksminister i Brattelis første regjering, finansminister i to av Gerhardsens regjeringer og kommunal- og arbeidsminister i Gerhardsens tredje regjering.

## Politisk karriere
På 1950-tallet var han engasjert i kommunal politikk, og var varaordfører i Stavanger i 1953. Han var medlem av bystyret i Stavanger 1945-1947, 1952-1957, 1968-1971 og 1984-1991. I perioden 1957-1958 var han finansrådmann i Stavanger. Cappelen begynte sin regjeringskarriere som kommunal- og arbeidsminister mellom 1958 og 1963 i Einar Gerhardsens tredje regjering. I 1963 ble han en av Gerhardsens mest sentrale medarbeidere da han tok over som finansminister. Etter tre uker med borgerlig regjering på grunn av Kings Bay-saken, kom Cappelen tilbake som finansminister og hadde den jobben fra 1963 og fram til 1965 da den borgerlige 4-partikoalisjonen fikk flertall på Stortinget og overtok regjeringsmakten.

Da den borgerlige koalisjonsregjeringen under Per Bortens ledelse sprakk i 1971 tok Trygve Bratteli over som statsminister, og utnevnte Cappelen til utenriksminister. I den jobben opplevde Cappelen et av sine største politiske nederlag, da det norske folk sa nei i folkeavstemningen om EF i 1972. Regjeringen måtte gå av, ettersom statsminister Trygve Bratteli på forhånd hadde erklært at den ville fratre dersom den fikk resultatet mot seg. 

Cappelen kom tilbake som justisminister mellom 1979 og 1980 i Odvar Nordlis regjering. I den posten måtte han blant annet håndtere den vanskelige striden om utbyggingen av Alta-vassdraget.

### Tid i regjering

* 1958–1963: Kommunal- og arbeidsminister (Gerhardsens III)
* 1963–1965: Finansminister (Gerhardsens III og Gerhardsen IV)
* 1971–1972: Utenriksminister (Bratteli I)
* 1979–1980: Justisminister (Nordli)

## Yrkeskarriere
Cappelen hadde yrkeskarriere som jurist. Blant annet var han statsadvokat for landssviksaker i Rogaland mellom 1945 og 1947. I 1967 ble han byrettsdommer i Stavanger, mens han ble byrettsjustitiarius i samme by i 1969.

## Slekt
Cappelen var bror av tidligere sosialrådmann i Oslo Hans Johan Zeier Cappelen og ambassadør Johan Zeier Cappelen. De tilhører den såkalte «Skiensgrenen» av den norske slekten Cappelen. Andreas Cappelen er far til Frede, Hans og Ådne Cappelen 

## Begravelsen
Cappelen ble 10. september 2008 bisatt i Stavanger domkirke. Både daværende og tidligere statsråder og stortingsrepresentanter, sentrale folk fra Ap, og fra det juridiske miljøet samt fra Stavanger kommune var til stede i begravelsen.

«Andreas Cappelen var en bygger av det norske samfunn. Han var en av våre beste. Med Andreas Cappelens død har norsk sosialdemokrati og Det norske Arbeiderparti mistet en av sine aller fremste lederskikkelser», sa partisekretær i Arbeiderpartiet Martin Kolberg i begravelsen.

## Referanser


## Eksterne lenker
* 
* 
*
Panservogn

En **panservogn** er et pansret kjøretøy på hjul eller belter. Militære tropper oppsatt med slike kjøretøyer kalles pansertropper. Kjøretøyene omfatter blant annet:

*Stridsvogn
*Stormpanservogn
*Pansret personellkjøretøy
*Panserjager
*Panserbil
*Bergingspanservogn
*Ingeniørpanservogn
*Bropanservogn
*Minerydderpanservogn

## Se også
* Liste over kampkjøretøyer
Lervig Aktiebryggeri

**Lervig Bryggeri** (tidligere **Lervig Aktiebryggeri**) er et bryggeri i Stavanger som ble stiftet på forsommeren 2003 som en reaksjon på at Tou Bryggeri ble kjøpt opp av Ringnes og flyttet produksjonen til Oslo. 

Bryggeriet leverte sine første produkter 4. juli 2003, da produsert av Mack i Tromsø. Den 15. september 2005 flyttet produksjonen til Vierveien i Hillevåg.

## Bakgrunn
Bryggmester har siden 2010 vært Mike Murphy. Etter at han kom har Lervig brygget mer spesialøl. Samtidig har Lervig begynt brygget for det danske nomadebryggeriet Mikkeller, blant annet stouten *Beer Geek Brunch Weasel*, som ligger på nettstedet Ratebeers liste over de 50 beste ølene i verden. Sammen med Evil Twin Brewings Jeppe Jarnit-Bjergsø har han prøvd å lage Norges sterkeste øl, som blant annet skal ha en smak av Grandiosa.

Siden 2015 har bryggeriet gått med overskudd. I 2017 var resultatet 11,4 millioner kroner før skatt. I 2018 kjøpte det amerikanske investeringsfondet Orkila Capital seg inn i selskapet for 20 millioner dollar, og fikk da halvparten av aksjene. Avtalen priset selskapet til 35 millioner dollar.

I 2013 var de største aksjonærene Kristoffer Stensrud (73,4 %), Macks Ølbryggeri (7,4 %), Mcm Vestbø AS (6,3 %) samt lokale investorer.

## Referanser


## Eksterne lenker
* 
* 
* 
* https://web.archive.org/web/20110614101838/http://www.drikkeglede.no/lervig_aktiebryggeri/
Fram forlag

**Fram forlag** var et norsk forlag. Det ble etablert som publiseringsorgan for organisasjonen Mot Dag i 1929, med Erling Falk som pådriver og Torolf Elster som tidlig medarbeider. Kristian Gleditsch var blant forfatterne som ga ut bøker på Fram forlag.

Forlaget ble overtatt av Tiden Norsk Forlag i 1936.

## Referanser
Mal de debarquement

***Mal de debarquement-syndromet*** (MdDS eller MDD) er en sjelden tilstand hvor symptomene inkluderer konstant opplevelse av ubalanse. Reisende opplever ofte dette kortvarig etter en sjøreise eller lengre flyreise, men hos de som lider av MdDS, kan symptomene vedvare i 6 til 12 måneder eller, i enkelte tilfeller, årevis.

Det franske ordet «débarquement» betegner det å *gå fra borde*. En direkte oversettelse ville da bli *debarkasjonssyke-syndromet*.

## Eksterne lenker
* Dr. Timothy Hains side om MDD  – engelsk
* Støtteside for folk med MdDS – engelsk
* Britisk MdDS-støttegruppe 
* *[http://www.dagbladet.no/nyheter/2005/11/16/449545.html Konstant sjøsjuk i fire år]* på dagbladet.no 16. november 2005
Bunnpris

**Bunnpris** er en kjede av dagligvareforretninger som er eid av selskapet I.K. Lykke med hovedkontor i Trondheim. Daglig leder er Kjell Engløkk. Styreleder er Christian Lykke.

Den første Bunnpris-butikken ble etablert i 1981 på Øya i Trondheim.

I juni 2011 hadde Bunnpris-kjeden 216 butikker i Norge. 

I 2017 var det registrert over 250 butikker fra Rypefjord i nord til Søgne i sør.

Bunnpris hadde tidligere et innkjøps- og distribusjonssamarbeid med NorgesGruppen, men gikk fra 2012 over til å samarbeide med Rema 1000. 21. desember 2015 ble det kjent at kjeden på nytt hadde inngått samarbeid med NorgesGruppen. Kontraktsperioden går fra 1. januar 2017. 

Kløver og Bunnpris er varemerker som eies av I.K. Lykke AS og selges i selskapets butikker.

## Ekspansjon
I 2009 satte kjeden seg som mål å mer enn doble antall butikker til 400 og derved en markedsandel på 12,5 prosent innen 2015. I juni 2011 ble det imidlertid klart at dette målet ikke ville bli nådd.

## Referanser


## Eksterne lenker
* 
*
Carl Woese

**Carl Richard Woese** (født 15. juli 1928, død 30. desember 2012) var en amerikansk mikrobiolog kjent for å ha definert riket *[[Archaea]]* i 1976 etter å ha analysert ribosom-RNA.

## Priser (utvalg)
* 2003 – Crafoordprisen

## Referanser
Feedback

**Feedback** er et låneord fra engelsk med to betydninger på norsk:
# tilbakekobling, ofte brukt om akustisk tilbakekobling
# tilbakemelding, for eksempel fra menneske til menneske

Det kan også vise til:
* Feedback (album), et musikkalbum av Rush
* Feedback (zine), et fanzine utgitt i regi av X Rockeklubb og elever ved Medier og Kommunikasjon på Bodin videregående skole

## Referanser
C-SPAN

**C-SPAN** (**Cable-Satellite Public Affairs Network**) er en amerikansk kringkastingsstasjon som er viet til kontinuerlig dekning av offentlige myndigheter og begivenheter.

C-SPAN sender radio samt tre fjernsynskanaler:
**C-SPAN* &ndash; direktesendinger fra Representantenes hus
**C-SPAN2* &ndash; direktesendinger fra Senatet
**C-SPAN3* &ndash; direktesendinger fra offentlige begivenheter og historiske arkivsendinger

Alle radio- og fjernsynssendingene sendes i tillegg gratis over Internett.

## Historie
C-SPAN ble unnfanget av Brian Lamb, som senere har vært stasjonens direktør og styreformann. C-SPAN ble grunnlagt som en gratis, allmenn fjernsynsstasjon for å dekke Kongressens sesjoner på en objektiv og nøytral måte.

Stasjonens første fjernsynssending fant sted 19. mars 1979 og dekket en tale av daværende representant Al Gore. Stasjonens andre fjernsynskanal, *C-SPAN2*, gikk på luften 2. juni 1986, og den tredje, *C-SPAN3*, 22. januar 2001. Stasjonens radiokanal, *C-SPAN Radio*, gikk på luften 9. oktober 1997.

## Organisasjon
C-SPAN drives som en ideell organisasjon av selskapet National Cable Satellite Corporation, hvis styre hovedsakelig består av representanter fra de største kabel-TV-selskapene. Kringkastingsstasjonen mottar ingen offentlig støtte og selger ikke sponsoravtaler eller annonser, og finansieres i stedet av abonnementsavgifter som betales av kabel- og satellitt-TV-industrien.

## Dekning
I tillegg til direktesendinger fra sesjonene i Senatet og Representantenes hus, dekker C-SPAN en rekke offentlige høringer, pressekonferanser, viktige offentlige konferanser, bokdebatter, intervjuer, og iblant sesjoner i det canadiske eller britiske parlamentet, eller andre utenlandske myndigheter når det har interesse for amerikanske seere. Tilsvarende vil C-SPAN sende nyhetsreportasjer fra hele verden ved store internasjonale hendelser. Utenlandske sendinger dubbes til engelsk.

C-SPAN har jevnlig anmodet om å få sende direkte fra sesjonene i Høyesterett, men domstolen tillater ikke kameradekning. Stasjonen har imidlertid sendt lydopptak fra rettssalen ved viktige avgjørelser, og dekker iblant høyesterettsdommeres private foredrag.

## Se også
*NRK Stortinget
*BBC Parliament
*CPAC

## Eksterne lenker
*
Institutt for fysikk og teknologi

**Institutt for fysikk og teknologi** er ett av åtte institutter ved Det matematisk-naturvitenskapelige fakultet ved Universitetet i Bergen. Instituttet er inndelt i åtte forskningsgrupper og fire fellesenheter og har i underkant av 100 medarbeidere. Instituttet har cirka 80 PhD-studenter, om lag 130 mastergradsstudenter og anslagsvis 250 bachelorstudenter. Instituttet er inndelt i syv forskningsgrupper og fire fellesenheter. Instituttet har en ledergruppe på fire personer som står for den daglige driften og et instituttråd til strategiske beslutninger.

## Fagseksjoner/forskningsgrupper

* Akustikk
* Nanofysikk og elektronikk
* Optikk og atomfysikk
* Petroleum- og prosessteknologi
* Birkelandsenteret for romforskning
* Subatomær fysikk
* Teoretisk- og energifysikk

## Fellesenheter
* Administrasjon 
* Elektronikklaboratorium 
* IT-gruppe 
* Mekanisk verksted

## Studentorganisasjoner
* Fagutvalget for fysikk og teknologi
* h-bar, bar for studenter og ansatte ved instituttet

## Eksterne lenker
* Instituttes hjemmesider ved Universitetet i Bergen
* Fagutvalget for Fysikk og Teknologi 
* h-bar, student- og ansattbar
Riksväg 61

**Riksväg 61** er en svensk vei, som går mellom den norsk-svenske grensen ved Eda glasbruk og Karlstad i Värmland. Veiens lengde er 109&nbsp;km.

## Knutepunkter

;Eda kommune
*  Morokulien →  i Norge
*  Eda tollstasjon
* Eda glasbruk
*  Charlottenberg
*  Klockarmossen
*  Åmotfors
;Arvika kommune
*  Speke
*   Agnetebergsleden, Arvika
*   Säfflevägen, Arvika
*  Brunskog
;Kil kommune
*   Fagerås
*  Kil
;Karlstad kommune
*   Ilanda, felles trasé til Bergvik
*   Henstad
*   Karlstad-Bergvik
Riksväg 62

**Riksväg 62** er en svensk vei, som går mellom Långflon ved den norsk-svenske grensen og Karlstad i Värmland.

## Knutepunkter

;Torsby kommune
*  Långflon →  (Norge)
*  Klarabro
*   Stöllet
;Hagfors kommune
*  Ekshärad
*   Uddeholm
;Munkfors kommune
*  Munkfors
;Karlstad kommune
*   Ilanda, felles trasé til Bergvik
*   Henstad
*   Karlstad-Bergvik
Morten Strand (politiker)

**Morten Gunnar Strand** (født 23. september 1947) er en norsk lokalpolitiker (H), tidligere ordfører i Asker, administrerende direktør i bedriften Basberg Papir AS.

## Politikk og næringsliv
* Ansatt i Kommunenes interesse- og arbeidsgiverorganisasjon (KS).
* Ordfører i Asker 1995&ndash;2007.
* Fra 1984 til 1996 Adm. Dir. i Basberg Papir AS.
* Styremedlem i Basberg Papir AS 1984-1996 og i ledergruppen til Svenskt Papper AB.
* Nestformann i styret i Papirgrossistenes Landsforbund og i Landsstyret til HSH (Handlens Servicenæringens Hovedorganisasjon).
* Vararepresentant til Stortinget 2001&ndash;2009.
* Formann i Akershus Høyres valgkomité.

## Idrett og skole
* Aktiv fotballspiller for Stabæk og Strømsgodset i 14 år.
* Spilt, vært trener, og sittet i ledelsen for aldersbestemte klasser i fotball for Vollen Ungdomslag.
* Leder av FAU og SU i flere år på barneskolen.
* Aktiv i speiderbevegelsen, troppsass. i 1. Blommenholm Speidertropp.

## Referanser


## Eksterne lenker
*
Oslo Taxi

**Oslo Taxi** er en drosjesentral som utfører sentralfunksjoner for drosjeeiere med løyvetilknytnig i Oslo Taxi. Oslo Taxi ble etablert i 1921 under navnet Den Kommunale Bilcentral. Hele konsernet utgjør i dag ca. 200 ansatte og har tilknyttet ca.  sjåfører (inkl. eiere) og  kjøretøy.

## Oppgaver og drift
Oslo Taxi AS eies av et andelslag bestående av ca.  selvstendig næringsdrivende med drosjeløyver. 

I tillegg til Oslo Taxi AS inngår bussoperatøren Oslo Taxibuss AS, drosjesentralen Taxi Sør AS og IT-selskapet CenCom AS i konsernet.

Oslo Taxi AS utdanner avdelingen mer enn 150 nye sjåfører hvert år.

## Eksterne lenker
* 
*
Amfibiekåren

**Amfibiekåren** («amfibiekorpset») er Sveriges marineinfanteri. Korpset utgjør en del av Marinen og har ansvaret for det kystnære forsvaret. Etter forsvarsbeslutet 2004 består amfibiekåren av ett regiment, Första Amfibieregementet (Amf 1). Korpset holder til ved Berga, Haninge like sør for Stockholm.

Amfibiebrigaden er amfibiekorpsets overordnede operative forband. Innen brigaden utrustes hver amfibiebataljon med missiler, miner og stridsbåter. Deres naturlige stridsmiljø er skjærgården. Innen Amfibiebrigaden finnes også avdelinger med vaktbåter som anvendes for havovervåkning, sjøtrafikkontroll og samvirke med sjøstridskreftene i strid mot ubåter.

Typiske amfibieavdelinger i en amfibiebataljon er:
*kystjegerkompani
*bevåkningsbåtkompani
*underholdskompani
*stridsbåtskompani
*lednings-/spaningskompani
*amfibiekompani, bestående av
**en *stabstropp*, med en *stridsgrupp*, en *e-grupp* og en *skyddsgrupp*
**en *forsyningstropp*, med en *kokgrupp*, en *förbandsplatsgrupp* og en *sjuktransportgrupp*
**en minetropp, med to tropper inndelt i to grupper
**en robottropp, med tre ildenheter, hver bestående av en *belysargrupp* og en *robotgrupp*

## Yrker i Amfibiekåren
*Kystjeger
*Spaningsdykker
*Angrepsdykker
*Mineoffiser
*Missiloffiser
*Samband/stridsledningsoffiser
*Underholdsoffiser
*Ildledningstekniker
*Maskintekniker
*Våpentekniker
*Missiltekniker
*Undervannstekniker
## Grader og distinksjoner
Siden 2019 er gradene og distinksjonene til det svenske Amfibiekorps følgende:  
;Offiserer

;Andre grader

## Referanser


## Eksterne lenker
* Amfibieregementet
Luftherredømme

**Luftherredømme** er tilkjempet kontroll i luftrommet over et landområde, slik at egne tropper kan operere uten å bli utsatt for angrep fra fiendtlige luftstyrker, og egne luftstyrker uhindret kan angripe fiendens bakkestyrker.
Stevnemøte

Et **stevnemøte**, eller **date** (også skrevet *deit*), er et avtalt møte mellom mennesker som er, eller kan tenke seg å bli kjærester. Et stevnemøte kan for eksempel innebære et måltid, gjerne middag eller lunsj på en restaurant, en tur på kino, en tur i skogen eller simpelthen et møte i hjemmet.

## Se også
* Online dating
* Kurtise
* Frieri
* Romantisk
* Forelskelse
* Tilfeldig sex
* Valentinsdag
* Sugar dating

## Litteratur
* Glencoe/McGraw-Hill. (2000). Whitney, DeBruyne, Sizer-Webb, Health: *Making Life Choices*. (ss. 499–500).

## Referanser


## Eksterne lenker
*
Europavei 40

**Europavei 40** går mellom Calais i Frankrike og Ridder i Kasakhstan. Med omtrent 8500 km er det den lengste av europaveiene.

Trasé fastlagt av UNECE: Calais – Oostende – Gent – Brussel – Liège – Aachen – Köln – Olpe – Gießen – Bad Hersfeld – Herleshausen – Eisenach – Erfurt – Gera – Chemnitz – Dresden – Görlitz – Legnica – Wrocław – Opole – Gliwice – Kraków – Przemyśl – Lviv – Rivne – Zjytomyr – Kyiv – Kharkiv – Rostov-na-Donu – Luhansk – Volgograd – Astrakhan – Atyrau – Bejneu – Kungrad – Nukus – Daşoguz – Bukhara – Nawoy – Samarkand – Jizzax – Tasjkent – Sjymkent – Taraz – Bisjkek – Almaty – Sary-Ozek – Taldy-Kurgan – Usjaral – Taskesken – Ajagoz – Georgijevska – Ust-Kamenogorsk – Ridder

## Knutepunkter

}

|}

## Eksterne lenker
Ijo

**Ijo** (finsk: *Ii*) er en kommune i landskapet Norra Österbotten i Finland. Den grenser til kommunene Uleåborg, Pudasjärvi, Ranua og Simo. Kommunen er enspråklig finsk. Ijo hadde .

Navnet på kommunen kommer fra samisk og betyr «rasteplass» eller «overnattingssted». 

1. januar 2007 ble nabokommunen Kuivaniemi slått sammen med Ijo.

## Referanser




## Eksterne lenker
* 


Fil:Iin kirkko 2007 04 01.JPG|Ijo kirke
Fil:Roadsign of Ii municipality Finland.jpg|Veiskilt med det finskspråklige navnet
Greg Lake

**Gregory Stuart "Greg" Lake** (født 10. november 1947 i Poole i Dorset i England, død 7. desember 2016 i London) var en engelsk bassist, gitarist, vokalist, låtskriver og produsent.

## Biografi
Greg Lake ble født i et beskjedent hjem i etterkrigstiden i Dorset. 

Han bestemte seg tidlig for en musikkarriere og begynte å spille kopinumre i de lokale bands *Unit Four* og *The Timechecks* i midten av 1960-årene. Lake var forsanger og gitarist i disse grupper, og disse to roller beholdt han i de to følgende grupper, *The Shame* og *The Shy Limbs*. 

Etter bruddet med *The Shy Limbs* spilte Lake i en overgangsperiode med *The Gods*, som spilte selvkomponerte numre. Her virket Lake som bassist og forsanger, men han sverget stadig til gitaren. 

Greg Lake var med på å grunnlegge den opprinnelige gruppen King Crimson, og han ble etterpå et viktig medlem av «supergruppen» Emerson, Lake & Palmer. Han turnerte også en kort periode for Asia i 1985, og ga ut to soloalbum, med en påfølgende turné, tidlig på 1980-tallet. Albumene var *Greg Lake* (1981) og *Manoeuvres* (1983).

Som soloartist ble Lake kjent for sin julesang «I Believe in Father Christmas» i 1975, som hadde med «Troika» fra Sergej Prokofjevs verk *Løytnant Kije* som bakgrunnsspor. Andre kjente sanger omfattet blant annet «C'est la vie» (*Works, vol. I*), «Still... You Turn Me On» (*Brain Salad Surgery*) og «From the Beginning» (*Trilogy*).

Greg Lake var en sentral skikkelse i moderne musikk siden King Crimsons debutalbum *[[In the Court of the Crimson King]]*. ELPs suksess i 1970-årene har også bidratt til å forme moderne populærmusikk. I 1998 ble Emerson, Lake & Palmer oppløst, og Lake forlot bandet. Han var ikke spesielt aktiv på musikkscenen i form av egne utgivelser etter det, men turnerte blant annet som medlem i Ringo Starrs band i 2002. 

I 2003 spilte han bass på The Whos singel «Real Good Looking Boy». Høsten 2005 hadde han en omfattende soloturné i Storbritannia.

## Personlige liv
På slutten av 1974 flyttet Lake fra en leilighet i Cornwall Gardens i Kensington, London til et hjem i nærheten av Windsor. Lake bodde senere i Kingston og Richmond-områdene i Stor-London sammen med sin kone Regina. Paret hadde en datter, Natasha. 

## Død
Lake døde i London 7. desember 2016, 69 år gammel, etter å ha hatt kreft. Nyheten ble kunngjort på Twitter, og omtalte Lake's kamp mot sykdommen som "lang og sta". Flere musikere hyllet han, inkludert Rick Wakeman og Steve Hackett, Ringo Starr, John Wetton og ELP-trommeslager Carl Palmer. Med Lakes død og Keith Emerson tidligere i 2016, er Palmer det siste overlevende medlemmet av ELP.

## Utgivelser

## Referanser


## Eksterne lenker
* 
* 
*